《十月十五日同黄大博出城》
宋代·李流谦

休沐来寻九里松，故因晴日觉晴容。
寒余浅水红衣尽，淡抹轻烟紫翠重。
倦向山僧谈白叶，归从逋客醉黄封。
尘埃眯目成深省，何处招提鸣昨钟。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。